《题便面》
明代·黄廷用

立壁浮青俯石湍，乾坤老我钓鱼竿。龙翻湖海层波急，雁度潇湘返照残。

影落深潭秋共瘦，梦回荒馆迄偏寒。谁家渺渺风涛里，时泛危樯出浦端。

作者简介：（1500—1566）明福建莆田人，字汝行，号少村、四素居士。嘉靖十四年进士。选庶吉士，授翰林检讨，历司经局洗马兼翰林侍讲，以言官论，出为衡州府通判，累官至工部右侍郎，又被论罢归。倭寇陷莆田，被俘，历五月乃得归。有《少村漫稿》。